
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A NR. 220
                                                           din 19 decembrie 2019
         privind desfășurarea evenimentului cultural organizat de către Asociația Klavier Art din București   

           și punerea la dispoziție, cu titlu gratuit, a Sălii Festive a primăriei, pentru concertul din data de 
12 martie 2020

      Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 33.829/VII/03.12.2019 şi la Consiliul Local Sighișoara cu nr. 34.899/11.12.2019, de referatul de aprobare, înregistrat cu nr. 33.826/VII/03.12.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere adresele înregistrate la Municipiul Sighișoara cu nr. 26.028/18.09.2019 și nr. 33.177/27.11.2019, prin care Asociația Klavier Art solicită sprijin logistic pentru desfășurarea evenimentului cultural ce urmează a fi organizat de către aceasta, în data de 12 martie 2020, constând în punerea la dispoziție, cu titlu gratuit, a Sălii Festive din clădirea Primăriei Municipiului Sighişoara, pe perioada desfășurării evenimentului cultural;

Ţinând cont de prevederile art. 129 alin. (6) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora: ”consiliul local hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii”, precum și de prevederile art. 349 - 353 din același act normativ;   

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 
Văzând Raportul de specialitate cu nr. 33.825/VII/03.12.2019 al Biroului Logistic, Aprovizionare Tehnico - Materială și Administrativ, prin care se propune și se justifică oportunitatea desfășurării evenimentului cultural organizat de către Asociația Klavier Art din București și punerea la dispoziție, cu titlu gratuit, a Sălii Festive a primăriei, pentru concertul din data de 12 martie 2020;

   Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 (2) lit. ,,c” și ,,d”, (6) lit. ,,a”, (7) lit. ,,d” și (14), art. 139 (1) și (3) lit. ,,g” și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

Art. 1. Se aprobă desfășurarea unui eveniment cultural – concert, organizat de către Asociația  Klavier Art  București, în data de 12 martie 2020.
Art. 2. Se aprobă punerea la dispoziție, cu titlu gratuit, a Salii Festive din clădirea Primăriei Municipiului Sighişoara, către Asociația Klavier Art București, pe perioada desfăşurării evenimentului cultural, din data de 12 martie 2020, ora 1800.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare, Biroul Logistic, Aprovizionare Tehnico - Materială și Administrativ, Serviciul Public Poliția Locală din cadrul Municipiului Sighișoara şi Asociația Klavier Art București.
Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Buzogany Erzsebet        

                                            Contrasemnează pentru legalitate

SECRETARUL GENERAL al municipiului,

                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Relații Publice și Comunicare;

  2 ex. Biroul Logistic, Aprovizionare Tehnico - Materială și Administrativ;

  1 ex. Serviciul Public Poliția Locală;

  1 ex. Asociația Klavier Art București.
11 ex.
B.A.                         
